  Майя Бывальцева 13-тӥ пӧсьтолэзьлы Удмуртиын эшшо 42 адямилэсь выль коронавирус инфекциез шараязы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнэз Ижкарын 31 адямилэсь шараязы, Яр ёросын – куинь, Балезино, Дэри, Можга ёросъёсын – быдэн кык, Можгаын но Кизнер ёросын – быдэн одӥг муртлэсь. Жаляса верано, одӥг адями кулӥз – Ижкарысь 74 аресъем воргорон Александр Бречалов, Удмуртилэн тӧроезТулыспалысен та дырозь элькунысь укмыс лабораториосын коронавируслы 158 сюрс 325 эскеронъёс ортчытӥзы. Висёнэз 1 сюрс 834 учырын шараязы. 1 сюрс 361 адями йӧназ, 33 мурт улонысь кошкиз. Висисьёс 30 муниципал кылдытэтъёсысь 180 улон интыосын пусъемын.  Тегъёс: Тазалык Ижкар висён Удмуртия коронавирус АлександрБречалов  